Umvangazi Rest is 'n plek waar jy onder die kiaatbome kan ontspan. Ons bied gerieflike selfsorgverblyf in 'n huis in die Marloth Park Reservaat wat grens aan die Krokodilrivier en die Krugerwildtuin, een van die grootste wildreservate in Suid-Afrika.
Die huis het gemaklike slaapplek vir tot 8 gaste en beskik oor 2 slaapkamers, 'n solderkamer, 2 badkamers en 'n oopplan-kombuis, -eetkamer en -leefarea. Die twee slaapkamers is op die onderste vloer geleë en elkeen beskik oor 'n dubbelbed en lugversorging. Die hoofslaapkamer het 'n en suite-badkamer met 'n stort. Die solderkamer beskik oor 'n dubbelbed en 2 enkelbeddens. Die tweede sla…
Die huis het gemaklike slaapplek vir tot 8 gaste en beskik oor 2 slaapkamers, 'n solderkamer, 2 badkamers en 'n oopplan-kombuis, -eetkamer en -leefarea. Die twee slaapkamers is op die onderste vloer geleë en elkeen beskik oor 'n dubbelbed en lugversorging. Die hoofslaapkamer het 'n en suite-badkamer met 'n stort. Die solderkamer beskik oor 'n dubbelbed en 2 enkelbeddens. Die tweede slaapkamer en die solderkamer maak gebruik van 'n gedeelde badkamer met 'n stort. Die kombuis is toegerus met 'n yskas, mikrogolfoond, oond, stoof en 'n ketel. Die oopplan-kombuis, -sitkamer en -eetarea bied toegang tot 'n stoep waar gaste kan ontspan en die rustige bosveld-atmosfeer kan geniet. Gaste geniet toegang tot 'n plonspoel, braaigeriewe en 'n boma. Die boonste dek is die ideale plek om te ontspan terwyl jy die uitsig geniet en kyk hoe die wild by die nabygeleë watergate vergader. Kyk uit vir vlakvarke, ape, bobbejane, bokke, sebras en kameelperde wat vrylik in die park rondloop.
Marloth Park het verskeie plekke waar jy oor die Krugerwildtuin kan uitkyk waar heelwat wildspesies gesien kan word. Die nabygeleë Krokodilrivier is die tuiste van seekoeie en krokodille. Besoekers kan die Lionspruit Privaat Wildreservaat besoek wat in Marloth Park geleë is. Daar is verskeie doendinge in en om Marloth Park. Beplan 'n daguitstappie na die Krugerwildtuin ? die Malelane- en Krokodilbrug-hekke is net 'n klipgooi weg! Geniet 'n skemerkelkie of 'n piekniek by een van die uitkykplekke aan die oewer van die Krokodilrivier of gaan speel 'n potjie gholf by die baan in Komatipoort.
Daar is 'n winkelsentrum in Marloth Park wat basiese benodigdhede verkoop en daar is 'n vulstasie, restaurant, deli, drankwinkel, wassery, hardewarewinkel, 'n bakkery en 'n slaghuis. Ontbyt, middagete en aandete kan by een van die lodges in Marloth Park geniet word of in Komatipoort.
'n Bespreking by Umvangazi Rest sluit in:
Gaste wat na Umvangazi Rest gekyk het, het ook belangstelling getoon in die volgende lekke plekke:
Kiaatweg 183, Marloth Park, Hectorspruit, 1330, Mpumalanga